მორღაშ ტრანზიტი

მორღაშ ტრანზიტი ბჟაშ ქართაშ მანგას — ჸოფირება, მუჟამცჷთ პლანეტა მორღა მიკურს აიწორო ბჟა დო დიხაუჩა შქას დო ირწყებე ბჟაშ ქართას. ტრანზიტიშ განწხანც, მორღაშ ძირაფა დიხაუჩაშე ჭიჭე უჩა ჭურჭულიშ სახეთ რე შელებუანი, ნამუთ ქართაშ მანგას გჷნმიაბანუაფუ. თეშნერი ტრანზიტეფი მუჭოთ წესინ მუსხირენი საათის იგჷნძორებუ (2012 წანაშ ტრანზიტი 6 საათი დო 40 წუნც მიშჷ). ტრანზიტი თუთაშით ბჟაშ გეუკუმელაფაშ მეთე რე. თიშ უმკუჯინუო, ნამდა მორღაშ დიამეტრი თუთაშე სუმშახ უმოსი რენ, თინა უმოსი ჭიჭეთ რჩქჷ დო უმოსი ნერას გჷნმიაბანუაფუ, რახან დიხაუჩაშე უმოსო რე დოჩილითაფირი, ვინდარო თუთა. 

მორღაშ ტრანზიტეფი უვანაფერაშო პროგნოზირაფონ ასტრონომიულ ფენომენეფც შქას რე. ჸოფირება ირი 243 წარმოწანას იმაჟირებუ, 8 წანამ ტკუბა ტრანზიტეფწკჷმა ართო, ნამუეფჷთ გჷშართილიე ხანგინძე, 121,5 დო 105,5 წანამ შვანით. გომაჟირაფონობა მიარსხუაფუ თი ფაქტის, ნამდა დიხაუჩაშ დო მორღაშ ორბიტული პერიოდულობა 8:13 დო 243:395-იშ წოროზჷმონი რე. 

მორღაშ ბოლო ტრანზიტიქ 2012 წანაშ 5-6 მანგის მოხვადჷ დო თინა ეკონია რდჷ XXI ოშწანურას. წოხოლენი ტრანზიტიქ 2004 წანაშ 8 მანგის მოხვადჷ. უმოსი წოხოლენი ტრანზიტეფიშ ტკუბეფქ 1874 წანაშ დო 1882 წანაშ ქირსეთუთას იფიქსირჷ. 2012 წანაშ გეჸვენჯი ტრანზიტი 2117 წანაშ დო 2125 წანაშ ქირსეთუთას იჸუაფუ. 

მორღაშ ტრანზიტის ისტორიულო უდიდაშ ომენცარე შანულობა უღუ, რახან თე ჸოფირება მაართა წჷმორინაფეფც აკმოქიმინჷნდჷ ბჟაშ სისტემაშ რეალურო ორჩანიე ზჷმაშენ. 1639 წანაშ ტრანზიტიქ, პარალაქსიშ პრინციპწკჷმა კომბინაციას დოხოლაფირო გოხურგჷ დიხაუჩაშე ბჟაშახ მეძენა, არძო თეიშახ ჸოფილ მუნააზჷრაშე ბრელაშო უმოსი აიწორო. კჷნე თე ბორჯისჷთ, 2012 წანაშ ტრანზიტი მენცარეფშო შხვა მიარე ომენცარე რკვიაშ ღვენას ირზენც, გჷშაკერძაფილო ეგზოპლანეტეფიშ გორუაშო ოხვილური ტექნიკაშ რსულჸოფაშო.

 რესურსეფი ინტერნეტის 

ზოგადი
 Transit of Venus - Information 
 Venus Transits: Measuring the Solar System
 Historical observations of the transit of Venus 
 The transit of Venus across the Sun  (PDF)
2012 წანაშ მანგიშ ტრანზიტი
 Sources to watch transit of venus live online 
 NASA – 2012 Transit of Venus Live Webcast and Celebration 
 2012 Transit of Venus – International Astronomical Union
 Watch Transit of Venus 2012 LIVE – Many Live Webcasts / Broadcasts 
 National Solar Observatory – Transit of Venus June 5–6 2012 
 2012 Transit of Venus Live Webcast and chatroom with SEMS at UND live From Alaska 
 Transit of Venus 2012 online Simulator 

 სქოლიო 

კატეგორია:ასტრონომია
კატეგორია:ასტრონომიული ჸოფირებეფი
კატეგორია:ბჟაშ სისტემა